Die beste mans ooit (2): Os Du Randt | Eelt
Die beste mans ooit (2): Os Du Randt
Ek verkies eintlik om oor vroue met kurwes en groot swaarde te blog, maar my vroulike lesers dwing my deesdae om oor mans te blog. Gelukkig kan ek darem self kies oor watter mans om oor te skryf.
In rugby is daar baie ander groot name wat ek kon oorweeg het – byvoorbeeld Mannetjies Roux (wat boonop ook ‘n goeie vegvlieenier was) en Frik Du Preez. Maar hierdie ou helde het maar min gespeel en min sukses geniet in vergelyking met die onlangse Springbokke. So wat van Fourie du Preez, Bryan Habana, Victor Matfield en so? Nee wat, hierdie ouens bou nog aan ‘n loopbaan, en om so lank te hou, en so baie te bereik soos Os, het hulle nog ‘n entjie om te gaan. Os is een van net 6 spelers wat twee keer in die wereldbeker wenspan was – die ander 5 is almal Ausies.
Os kom uit die Vrystaat (van waar anders), die rots waarop SA rugbysukses vir jare lank gebou is, onder meer 2 wereldbekers. Ek hoop nie hy kom ooit af op hierdie fan-inskrywing oor hom nie, want hier moet arme hy pryk tussen hordes kaal meisies, en ek weet hy is ‘n baie ordentlike ou. Maar ek dink hy is ‘n bielie van ‘n man, en nog iets wat ek van hom hou is sy steun vir Caster Semenya in die tyd toe die mislike Ausies en ander soos die grusame David Bullard haar liggaam selfvoldaan gesit en bespreek het.
So ek dink hy is een van die beste mans ooit.
Kom ons kyk bietjie wat Os alles kan doen (bo en behalwe skrum):
This entry was posted on 2009/10/20 by eelt. It was filed under manwees, Uncategorized and was tagged with Caster Semenya, Die beste mans ooit, os du randt, rugby.
Ag ja, Os. 😉 Hy skakel my nie juis aan nie, maar hy laat my hart smelt omdat hy (a) na so goeie mens lyk en (b) ‘n Vrystater is.
2009/10/21 om 09:08
Sjoe…. Kyk net daai lyf! GROOT man daai!
2009/10/21 om 10:28
Os was maar bietjie poegaai die laaste keer toe ek hom sien speel het – teen Engeland. – Waar is Percy!! Aitsa man, daardie is ‘n man wat vir jou ‘n bal kan oorsit hoor, my hero!!
2009/10/21 om 20:53
@Vlam, ja-nee, Vrystaters het eenvoudig maar net iets wat die res vd wereld nie het nie.
@Nikita, hy kom uit die amateur-era! Was jy al ooit gebore daai tyd? Anyways, sterkte met die rapporte.
@Girljie, ek dink ‘n vrou kan nie ‘n fout maak met so ‘n man nie.
2009/10/23 om 19:04
haai Eelt..komaan man, Percy is (was) een van ons beter spelers, Os is bietjie “oor die muur” (jammer vir die “belediging”! 😆 maar hy’s bietjie “oud”)
2009/10/23 om 21:58
Nikita, kom ons stel dit so: As Percy nog die Springbokspan kan haal wanneer hy so oud is soos wat Os was toe hy sy tweede wereldbeker gewen het, sal ek hom vir ‘n “beste man ooit” oorweeg.
2009/10/24 om 11:25
Jammer eeltjie, ek wil nie jou bloeddruk opjaag nie, ek wou net bietjie terg…[hehe] nou moet ek jou eerlik se, Dawie De Villiers en kie…hulle het nou styl gehad
2009/10/24 om 13:13
Nikita, dis nie so maklik om my bloeddruk op te jaag nie. Probeer eerder met Luke Watson as jy dit wil doen.
2009/10/25 om 16:28
Jan on Opwinding
Dolk on In haar tuin